340 



(1902.) 



19de August blev Tornsangeren set sidste Gang paa Ynglested, 

 og Broget Fluesnapper kom paa Vandrested for derefter at vise sig 

 enkelte Gange, sidst 10de September. 



22de August blev sidste Kørsanger set, og Rødstjerten kom 

 paa Vandrested. Jevnlig i den følgende Tid var Rødstjerten at se 

 indtil 25de September. 



25de August blev sidste Gulbug set, 



28de August ligeledes sidste Mursvale og Gjerdesanger, 



29de August sidste Havesanger. 



31te August omkring Kl. 10 Aften, i stille, stjerneklart Vejr, 

 hørtes oftere „Gyvfugle" flyvende. 



5te September blev sidste Graa Fluesnapper set, 



9de September ligeledes sidste Skovpiber. 



12te September viste Sangdroslen sig paa Vandrested og var 

 derefter ret jevnlig at se indtil 15de Oktober. 



14de September trak 2 Musevaager (Buteo vulgaris) mod V. 

 ind fra Stranden Kl. 2,45. 18de fløj en enkelt lavt over Sundet 

 mod KV. Kl. 3,47, 29de en mod S.V. Kl. 7,5 Fm. 



15de September om Morgenen Kl. 7 trak en enkelt Engpiber 

 mod S.; 2 Stenpikkere, der sad paa Strandmarken, fløj da stejlt 

 tilvejrs, tilsyneladende for at følge Engpiberen; den ene af dem 

 opgav dog snart Forsøget; den anden steg meget højt, men vendte 

 om og dalede igjen ned paa Marken, hvor den første havde sat sig. 

 Engpiberen var i den følgende Tid næsten daglig at se trækkende 

 S. og S.V. om Formiddagen, i Smaaflokke i større og mindre Mængde 

 September igjennem, igjen 4de Oktober, 5te, 12te og 13de; sidste 

 Gang blev den set 26de. Sidste Stenpikker blev set 20de Sep- 

 tember. 



16de September viste Rødkjælken sig paa Vandrested og var 

 derefter at se hele Efteraaret igjennem; nogle overvintrede. 



17de September Morgen og Aften fløj adskillige Forstuesvaler 

 mod S. over Stranden i Smaaflokke og enkeltvis, ligeledes flere eller 

 færre om Morgenen 22de, 27de, 29de og 30te September og 13de 

 Oktober. 12te Oktober havde endnu omtrent 20 været at se 



